CELEX: 62009CA0266
Language: sl
Date: 2010-12-16 00:00:00
Title: Zadeva C-266/09: Sodba Sodišča (četrti senat) z dne 16. decembra 2010 (predlog za sprejetje predhodne odločbe College van Beroep voor het Bedrijfsleven – Nizozemska) – Stichting Natuur en Milieu, Vereniging Milieudefensie, Vereniging Goede Waar & Co. proti College voor de toelating van gewasbeschermingsmiddelen en biociden, prej College voor de toelating van bestrijdingsmiddelen (Okolje — Fitofarmacevtska sredstva — Direktiva 91/414/EGS — Dostop javnosti do informacij — Direktivi 90/313/EGS in 2003/4/ES — Časovna veljavnost — Pojem „informacija o okolju“ — Zaupnost poslovnih in industrijskih informacij)

19.2.2011   
            
            
               SL
            
            
               Uradni list Evropske unije
            
            
               C 55/8
            
         Sodba Sodišča (četrti senat) z dne 16. decembra 2010 (predlog za sprejetje predhodne odločbe College van Beroep voor het Bedrijfsleven – Nizozemska) – Stichting Natuur en Milieu, Vereniging Milieudefensie, Vereniging Goede Waar & Co. proti College voor de toelating van gewasbeschermingsmiddelen en biociden, prej College voor de toelating van bestrijdingsmiddelen
   (Zadeva C-266/09) (1)
   
   (Okolje - Fitofarmacevtska sredstva - Direktiva 91/414/EGS - Dostop javnosti do informacij - Direktivi 90/313/EGS in 2003/4/ES - Časovna veljavnost - Pojem „informacija o okolju“ - Zaupnost poslovnih in industrijskih informacij)
   2011/C 55/13
   Jezik postopka: nizozemščina
   
      Predložitveno sodišče
   
   College van Beroep voor het Bedrijfsleven
   
      Stranke v postopku v glavni stvari
   
   
      Tožeče stranke: Stichting Natuur en Milieu, Vereniging Milieudefensie, Vereniging Goede Waar & Co.
   
      Tožena stranka: College voor de toelating van gewasbeschermingsmiddelen en biociden,, prej College voor de toelating van bestrijdingsmiddelen
   
      Ob udeležbi: Bayer CropScience BV, Nederlandse Stichting voor Fytofarmacie
   
      Predmet
   
   Predlog za sprejetje predhodne odločbe – College van Beroep voor het Bedrijfsleven (Nizozemska) – Razlaga člena 14 Direktive Sveta z dne 15. julija 1991 o dajanju fitofarmacevtskih sredstev v promet (91/414/EGS) (UL L 230, str. 1) in členov 2 in 4 Direktive 2003/4/ES Evropskega parlamenta in Sveta z dne 28. januarja 2003 o dostopu javnosti do informacij o okolju in o razveljavitvi Direktive Sveta 90/313/EGS (UL L 41, str. 26) – Informacije, ki so bile posredovane nacionalnim organov v okviru postopka za registracijo fitofarmacevtskega sredstva in ki omogočajo določitev najvišjih količin fitofarmacevtskega sredstva, ene njegovih sestavin ali njegovih razgradnih produktov, ki smejo biti prisotni v živilih in pijači – Zaupnost in javni interes
   
      Izrek
   
   
               1.
            
            
               Pojem „informacija o okolju“ iz člena 2 Direktive 2003/4/ES Evropskega parlamenta in Sveta z dne 28. januarja 2003 o dostopu javnosti do informacij o okolju in o razveljavitvi Direktive Sveta 90/313/EGS je treba razlagati tako, da obsega tudi informacije, ki so posredovane v okviru nacionalnega postopka za registracijo ali za razširitev registracije fitofarmacevtskega sredstva glede določitve najvišje vrednosti fitofarmacevtskega sredstva, njegove sestavine ali njegovih razgradnih produktov v hrani in pijači.
            
         
               2.
            
            
               Če položaj, kot je ta v postopku v glavni stvari, ne spada med tiste, ki so našteti v drugem odstavku člena 14 Direktive Sveta z dne 15. julija 1991 o dajanju fitofarmacevtskih sredstev v promet (91/414/EGS), je treba določbe prvega odstavka navedenega člena 14 razlagati tako, da se lahko uporabijo le, če se s tem ne vpliva negativno na obveznosti iz člena 4(2) Direktive 2003/4.
            
         
               3.
            
            
               Člen 4 Direktive 2003/4 je treba razlagati tako, da je tehtanje, ki ga določa ta člen, med javnim interesom, ki mu služi razkritje informacij o okolju, in posebnim interesom, ki mu služi zavrnitev razkritja, treba opraviti v vsakem posameznem primeru, ki je predložen pristojnim organom, tudi če bi nacionalni zakonodajalec z določbo splošne narave določil merila, ki bi omogočala lažjo primerjalno presojo obravnavanih interesov.
            
         
      (1)  UL C 267, 7.11.2009.